NaiveNeuron/SloPal huggingface dataset:
Číž, Miroslav, poslanec NR SR (2018-02-02):
Ďakujem pekne. V zásade rozumiem váženému kolegovi a rešpektujem aj právne a aj politické argumenty, ktoré hovoril. Len teda predsa len bol to trošku advokátsky prístup, že ono to má aj druhú stranu tento problém. A ten spočíva jednak v tom, že malú politickú poznámku, nech ten totáč máme alebo nemáme radi, ale to osobné vlastníctvo sa chránilo tiež a do istej miery aj súkromné, ale chránilo sa, samozrejme, najmenej a povedzmeže nedostatočne. Čo je ale dôležitejšie, čo chcem povedať. Ak hovoríme o tých chodníkoch, to nieže nie sú vlastníkom a tak ďalej. Veď sú verejným vlastníctvom, sú vlastníctvom nás všetkých a slúžia zásadnému verejnému záujmu. To znamená, aby sa po tých chodníkoch chodilo. A, samozrejme, to riešenie je možné aj v tom, a sám cítim tam ten problém, ktorý je, že zvlášť tá objektívna zodpovednosť, tá je príliš silná vo väzbe na tých vlastníkov. Ale môže sa potom riešiť tým, že jednoducho musíme vyzbierať, obce, viac peňazí a potom vytvoriť mechanizmus na čistenie týchto chodníkov, kde tieto návrhy, a možno trošku aj vláda, ak mi odpustí, by bolo treba trošičku hlbšie aj v dôvodovej správe aj inak popísať, odkiaľ sa tie peniaze zoberú, že je to príležitosť pre verejnoprospešné práce a tak ďalej. To všetko sa dá. Ale viete, že toto sú sezónne práce. Nevie nikto, kedy napadá sneh. Musí sa to riešiť ani nie ťažko pevným pracovným pomerom. Čiže je tam celý rad problémov. Takže a po ďalšie, predsa len ten zákon má účinnosť predsa veľmi dohľadnú a dneska sú už predsa rozpočtové prostriedky na rok uzavreté v obciach. Takže celkom takto to nemôžeme urobiť. A myslím si, že riešenie toho problému by predsa len zaslúžilo trošku širšiu diskusiu. A trošičku možno na druhej strane aj zvyšovať ten vzťah k verejnému vlastníctvu. A keď teda tí vlastníci nehnuteľností, takže nejaký ten rozmer istú logiku mal. Ale myslím si, že naozaj, ak zistíme vlastnícke vzťahy, užívateľské vzťahy a zabezpečovanie verej... (Prerušenie vystúpenia časomerom.)
Zelník, Štefan, poslanec NR SR (2019-03-27):
Ja chcem poďakovať kolegovi za podporné stanovisko, plne sa s ním stotožňujem a chcem povedať, že dokonca reprezentácia hokejová, Slovenský zväz ľadového hokeja to dokonca vydáva ako nie za reprezentáciu Slovenskej republiky, ale ako za reprezentáciu zväzu slovenského ľadového hokeja. Tak ja si myslím, že tu naozaj treba urobiť poriadok, a teda na jednej strane veď fandíme našim hokejistom a tešíme sa, že budú úspešní. A iste všetci to budeme s napätím sledovať, ale má to byť naozaj reprezentácia Slovenskej republiky so všetkým, čo k tomu patrí, a, samozrejme, aj s jasným označením so slovenským znakom. Ďakujem veľmi pekne.
Laššáková, Jana, podpredsedníčka NR SR (2014-11-09):
Na vystúpenie pána podpredsedu vlády dvaja páni poslanci s faktickými poznámkami. Končím možnosť prihlásiť sa s faktickými poznámkami. Pán poslanec Novotný.
Shahzad, Silvia, poslankyňa NR SR (2018-06-12):
Mne ešte nedá, pán poslanec Tomáš, pripomenúť, že ste na začiatku na okrúhlom stole priznali, že ste o týchto problémoch dovtedy vôbec netušili. A oceňujem, že ste sa v tom už čiastočne zorientovali aj podľa tých slov, ktoré ste teraz povedali, a že dnes už naozaj často opakujete, že nechceme byť len predmetom charity, lebo naozaj je to tak. Ale mrzí ma, že opäť útočíte aj na pani Nicholsonovú, že je to len o politike, pretože myslím si, že sme tu politici všetci, a tak ako ona vnáša politiku do týchto problémov, tak ju vnášate aj vy, a tak ju vnášame úplne prirodzene všetci. A osobne si myslím, že aj pani Nicholsonová je zorientovaná v tejto téme, takže v tomto prípade by som ju chcela obhajovať. Ďakujem.
Pellegrini, Peter, predseda NR SR (2023-12-14):
Ďalšia v rozprave pani poslankyňa Škopová. Po nej sa pripraví pani poslankyňa Marcinková.
Mazurek, Milan, poslanec NR SR (2020-09-17):
Keby mi náhodou padalo, tak ma to mrzí.
Slafkovský, Alexander, poslanec NR SR (2010-08-11):
Ďakujem pekne, pán predsedajúci. V rozprave vystúpili poslanci Faič, Sabolová, Bugár, Dostál, Záhumenský, Matovič, Brocka, Slafkovský. Pozmeňujúce návrhy neboli podané. Spoločná správa neobsahuje žiadne pozmeňujúce návrhy. Môžeme teda pristúpiť k tretiemu čítaniu. Pán predseda, prosím, otvorte rozpravu.
Laššáková, Jana, podpredsedníčka NR SR (2013-11-27):
Nechce pán poslanec reagovať? Vyhlasujem rozpravu za skončenú. Pán minister, chcete zaujať v rozprave stanovisko? Nech sa páči, máte slovo.
Richter, Ján, minister práce, sociálnych vecí a rodiny SR (2014-06-12):
No, samozrejme, odovzdám tú otázku pánovi ministrovi, ale, ak dovolíte, rád by som zaujal stanovisko z pozície ministra práce, sociálnych vecí a rodiny, lebo tá politika zamestnanosti je aj moja neoddeliteľná zodpovednosť. Veľmi som privítal vlani na vláde, keď bola predložená koncepcia, že v rámci tej koncepcie sa uvádzalo aj číslo vytvorenia 18 600 nových pracovných miest v podmienkach agrorezortu. To, samozrejmá vec, som nielen privítal, ale aj v maximálnej miere podporil. Možno istý pozitívny signál je aj skutočnosť, že sa mi podarilo vyjednať pre budúce programovacie obdobie formu možnosti podpory a dotácií, vytvárania nových pracovných miest v podmienkach agrorezortu, čo v minulom programovacom období nebolo. Tým chcem len deklarovať, že rezort práce, sociálnych vecí a rodiny je v maximálnej miere pripravený podporovať zamestnanosť aj v agrorezorte. Ďakujem.
P. Hrušovský, predseda NR SR: (2004-10-21):
Otváram rozpravu o tomto bode programu. Pýtam sa pánov poslancov, či sa chce niekto prihlásiť do rozpravy ústne, nedostal som žiadne písomne prihlášky. Nie. Vyhlasujem rozpravu za skončenú. Budeme hlasovať o návrhu zákona ako o celku s odporúčaním gestorského výboru...
Brixi, Otto, poslanec NR SR (2014-11-09):
Ďakujem pekne, pani predsedajúca. Ja som už pánovi poslancovi povedal vzadu v salóniku, že už by bolo dobré sa z tejto témy nejako konečne vyuzliť. Je fakt ten, že sa niekde stala chyba, premiér vyvodil politickú zodpovednosť, orgány skúmajú a ideme ďalej. Ale ja si myslím, že je absolútne nevhodné a z úcty najmä k ľuďom, ktorí sú vonku, tu podsúvať nejaké skreslené fakty, že Pavol Paška, je, nedajbože, nejako previazaný s nejakou spoločnosťou Penta Enterprises Limited so sídlo v Belize. Ja mám tu pred sebou, ctené kolegyne, kolegovia, človeka na Facebooku, ktorý jednoducho je vlastníkom tejto firmy. A tento človek i z informácií, ktoré sú o ňom zverejnené, i z fotiek, i zo všetkých ostatných sociálnych identifikátorov nevidel Pavla Pašku a nikoho z Penty pomaly ani na obrázku. Tak, prosím, pán Hlina, ak chceme spájať nejaké udalosti a chceme spájať informácie, tak ich spájajme len tak, aby to vytváralo súvislý obraz a kompaktný celok, lebo to, čo tu bolo podsunuté ráno, a to, čo tu bolo podsunuté teraz aj s nejakou fotodokumentáciou, sa nezakladá vôbec, ale vôbec na pravde. Ja by som považoval za fér, keď zajtra prídete do Košíc, aby ste sa stretli minimálne s človekom, ktorého ste označili za pôvodcu celého problému dnes ráno aj s pánom poslancom Lipšicom, a ak sa stane a preukáže sa to, že z tohto dialógu tento človek akýmkoľvek obrazom vyjde ako človek, ktorý je zodpovedný za stav alebo za previazanosť vo vzťahoch v slovenskom zdravotníctve, aby ste verejne povedali, že to tak je. Ale ak to tak nebude, pán Hlina, tak vás verejne vyzývam, aby ste sa ospravedlnili nielen jemu, ale aj všetkým ľuďom, ktorých ste do tejto slučky konšpirácie a úplne falošnej štruktúry zatiahli. Ďakujem pekne.
Kollár, Boris, predseda NR SR (2023-06-16):
To bolo ešte v rámci rozpravy, áno? (Reakcia spravodajcu: „Nie. Rozprava či záverečné?“ Reakcia navrhovateľa: „To už bolo záverečné.“ ) Už, lebo ja som sa ešte nespýtal, že či chce, či to bolo v rámci záverečného. Keď to bolo v rámci záverečného, tým pádom nemôžu byť žiadne faktické. Chce sa vyjadriť k rozprave spravodajca?
Paška, Pavol, predseda NR SR (2013-05-21):
(Hlasovanie.) 142 prítomných, 138 bolo za, 4 sa zdržali. Schválili sme návrh a pridelili zákon do výborov a určili lehoty na prerokovanie. Pani poslankyňa Kučerová uvedie v druhom čítaní hlasovanie o vládnom návrhu zákona č. 215 o odškodňovaní osôb poškodených násilnými trestnými činmi. Je to tlač 393. (Hlasovanie o vládnom návrhu zákona, ktorým sa mení a dopĺňa zákon č. 215/2006 Z. z. o odškodňovaní osôb poškodených násilnými trestnými činmi v znení zákona č. 79/2008 Z. z. a ktorým sa menia a dopĺňajú niektoré zákony , tlač 393.)
Sulík, Richard, predseda NR SR (2010-09-09):
Ďakujem pekne. S faktickou poznámkou sa prihlásila pani Vaľová. Ešte niekto? Ešte pán Ondruš. Uzatváram možnosť faktických poznámok. (Ruch v sále.) A, pani Vaľová, nech sa páči, a poprosím poslancov o pozornosť.
Kolíková, Mária, poslankyňa NR SR (2024-09-13):
Ďakujem veľmi pekne.
Krúpa, Juraj, poslanec NR SR (2021-06-17):
Výbor Národnej rady Slovenskej republiky pre obranu a bezpečnosť ako gestor... nie, pardon. Pán predsedajúci, dajte, prosím, hlasovať o tom, že Národná rada Slovenskej republiky na základe čl. 86 písm. l) Ústavy Slovenskej republiky vyslovuje súhlas s aktualizáciou vojenského zastúpenia Slovenskej republiky pri orgánoch NATO/EÚ a návrh na vyslanie príslušníkov OS SR do orgánov vojenského zastúpenia pri NATO/EÚ a do vojenských štruktúr NATO/EÚ.
Hlina, Alojz, poslanec NR SR (2013-09-24):
Ale, pani Laššáková, o vašom palci už hovorí aj Európa, však to je na hanbu celej slušnej Európy, čo vy tu stvárate, prosím vás! Tu ste si dali ľudí, ktorých máte zastať a ukazujete im tu palec, ako.
O. Nachtmannová, poslankyňa: (2007-09-14):
Vôbec, pri vašom vystúpení som si uvedomila, že ste ozaj veľmi dobrý rečník, ale zároveň ste veľmi povrchný. Aby som to zargumentovala, tak vám poviem, že pani Rosová nie je navrhovateľka, vy si ani neprečítate, kto je navrhovateľom zákona, ku ktorému idete vystupovať. Navrhovateľmi zákona sú pán Fronc, pán Szigeti a pán Devínsky. Ďakujem.
Bugár, Béla, podpredseda NR SR (2019-09-18):
(Hlasovanie.) Prítomných 142, za 44, proti 72, zdržalo sa 25 poslancov, 1 nehlasoval. Procedurálny návrh sme neschválili. Nech sa páči.
Blaha, Ľuboš, poslanec NR SR (2012-08-07):
Pán kolega, ja iba stručne k tým vašim mýtom. Ten prvý mýtus, že v druhom pilieri si ľudia nenašetria pri deviatich, ako je to možné, že budú mať dôchodok pri štyroch? No preto, že tie dôchodky budú vyplácané z prvého piliera, tam je a neviem, čomu nerozumiete, to je úplne jasná matematika. Druhý mýtus – v prvom pilieri, že si ľudia, ako je možné, že si v prvom pilieri našetria, keď sa snažíme o viac solidarity? Pán kolega, v Európe existujú dva základné druhy dôchodkového šetrenia alebo sporenia, ten bismarckovský, ktorý máme my, to je ten nemecký, ten kontinentálny a beveridgeovský, ktoré majú mnohé štáty ako Veľká Británia, Holandsko, atď. A vy ste vlastne definovali ten druhý beveridgeovský, to znamená: v jednom pilieri existuje nejaká solidárna dávka a ten druhý pilier a tretí pilier, to je buď podnikové, alebo komerčné pripoistenie, odráža tú zásluhovosť. Ale to je legitímny systém, to je úplne v poriadku, takže neviem vlastne, kde je ten problém, kde vy vlastne vidíte ten zásadný problém. No a z hľadiska tej vašej poznámky o Myškinovi, vy nevidíte rozdiel medzi dvoma pojmami: „šetrenie“ (sporenie) a „investovanie“? Druhý pilier je o investovaní. Preto som hovoril o kniežaťi Myškinovi, o hlavnej postave knižky Idiot, pretože v čase krízy si myslieť, že investíciou získam nejaké veľké zdroje, je naozaj myškinovčina. Ďakujem.
Tomanová, Viera, poslankyňa NR SR (2013-05-24):
Ďakujem veľmi pekne. Pán poslanec, mňa veľmi teší, že ste si spomenuli na tripartitu a na to, že by tu mal fungovať sociálny dialóg, kolektívne vyjednávanie. Ja si dokonca spomínam, keď ste pripravili novelu zákona o kolektívnom vyjednávaní, kde ste dokonca postavili proti sebe ustanovenia tak, aby nebolo možné kolektívne vyjednávať. Ale v tejto súvislosti poviem, že sme pripravili viacero projektov, veľmi dôležitých projektov. Národná sústava povolaní, ktorá mešká, kde dnes už mala byť možno tretia etapa hotová z hľadiska Národnej sústavy povolaní. Je to nesmierne dôležitý projekt a povedzme si, do tohto projektu boli zapojení všetci, všetci sociálni partneri a skutočne tie výsledky sú veľmi dobré. Na nich by mala nadväzovať Národná sústava kvalifikácií, to sú všetko veci, po ktorých volali zamestnávatelia. Pokiaľ hovoríme o zastúpení živnostníkov, vždy sme rokovali v rámci tripartity a vždy v rámci Asociácie zamestnávateľských zväzov sú zastúpení aj živnostníci, povedzme si. Rokovali sme, nikdy sme nevynechali Komoru živnostníkov. A keď hovoríme o týchto veciach, ktoré, som veľmi rada, že ste si osvojili a že, že treba s nimi pracovať, prečo sme zastavili takéto projekty, ako boli, a nepokračovali? Napríklad národný projekt flexikurity, kde dnes sme mohli mať na stole koncepčné opatrenia v oblasti aktívnych nástrojov politiky trhu práce. Čiže ja len, je mi ľúto, že ľudia, ktorí dnes prichádzajú s takýmito názormi, nekonali vtedy, keď mohli.
Hrnčiar, Andrej, podpredseda NR SR (2019-06-19):
Pán poslanec Bernaťák.
Marček, Peter, poslanec NR SR (2018-03-26):
Prosím vás pekne, ja mám svoj prejav, vy buďte, buďte ticho. (Reakcia z pléna. Prerušenie vystúpenia predsedajúcim.)
Žiga, Peter, podpredseda NR SR (2024-09-17):
Ďakujem pekne. Konštatujem, že Národná rada v tajnom hlasovaní odvolala poslanca Michala Šimečku z funkcie podpredsedu Národnej rady Slovenskej republiky . Vyhlasujem prestávku do štrnástej hodiny. Budeme potom pokračovať v riadnom rokovaní. (Prerušenie rokovania o 12.44 hodine.) (Pokračovanie rokovania o 14.00 hodine.)
Kremský, Peter, poslanec NR SR (2022-02-08):
Ďakujem. Iba veľmi krátko, že ja som naozaj presvedčený, že treba ten zákon meniť, ale treba to robiť takým spôsobom, aby to fungovalo, aby nepriniesol viac problémov ako prínosov.
Šeliga, Juraj, podpredseda NR SR (2021-02-04):
Ďakujem pekne, pán minister. Pán spravodajca, chcete zaujať stanovisko? Nie. Prerušujem rokovanie o tomto bode. Budeme pokračovať o štrnástej hodinou otázok. Ďakujem pekne. (Reakcia ministra: „Inšpektoráty potom po interpeláciách?“) Áno. Po hodine otázok. Neviem, či sú nejaké interpelácie. Áno, sú, tak... (Reakcia z pléna.) Nie, ešte ide, vy idete všetky tie vaše tri a potom pôjde pani Kolíková. Takže inšpektorát po interpeláciách. (Reakcia ministra.) Áno. Áno, áno. (Prerušenie rokovania o 12.04 hodine.) (Pokračovanie rokovania o 14.00 hodine.)
Bastrnák, Tibor, poslanec NR SR (2018-06-13):
Ďakujem veľmi pekne za slovo. Áno, ja si myslím, že moja predrečníčka mala v mnohom pravdy. Pani Cigániková mala pravdu. To je dosť ťažký návrh takto, lebo je to typický opozičný návrh, samozrejme. Viete dobre, že pani ministerka v rámci toho sociálneho balíčka rokuje s príslušnými ministerstvami aj vo vláde o tom, že bude pridané sestrám od 1. januára, dúfajme. Samozrejme, to chápem, že vždy budú väčšie nároky. Takže uvidíme, či to bude stačiť alebo nie. Predpokladám, že nebude stačiť. Je to v poriadku. Na druhej strane, samozrejme, musíme na tom všetci pracovať, aby tie čísla boli vyššie a vyššie. Takže s tým súhlasím. Ale na druhej strane, viete, podať teraz tento návrh, je fakt populistický. Nemôžem to inak hodnotiť kvôli tomu, lebo musíme povedať, že odkiaľ bereme tieto peniaze. Nie preto, že sestričky nezaslúžia. Áno, aj dvakrát toľko. Aj ja by som bol rád, keby zarábali dvakrát toľko. Samozrejme, každý by bol rád. O tom nebudeme diskutovať. Ale na druhej strane, keď nepovieme aj to, že odkiaľ bereme tieto peniaze a, samozrejme, iste sú tu takí ľudia, ktorí na to odborne môžu poukázať, že odtiaľ, odtiaľ, odtiaľ. Ale potom treba vysvetliť učiteľkám alebo učiteľom, treba vysvetliť dôchodcom a tak ďalej. Takže preto si myslím, že tento návrh teraz tu nie je namieste. Keď budem rokovať o rozpočte, budúcoročnom rozpočte, samozrejme, vtedy to bude namieste taký podobný návrh. A či sa to schváli alebo nie, to uvidíme podľa toho, ako bude stáť táto republika. Ďakujem pekne.
Taraba, Tomáš, poslanec NR SR (2020-09-24):
Ďakujem všetkým za pozitívne komentáre a, pán minister, vôbec sa toho nebojte, treba to urobiť, myslím si, že čo najrýchlejšie, najjasnejšie a aj tieto najnovšie dohody, ktoré boli urobené na Blízkom východe, len potvrdzujú, že je to správny smer. Ďakujem pekne.
P. Paška, predseda NR SR: (2010-02-09):
(Hlasovanie.) 136 prítomných, 46 za, 10 proti, 75 sa zdržalo, 5 nehlasovali. Ani tento návrh sme nepostúpili do druhého čítania. Pán poslanec Andruskó uvedie hlasovanie v prvom čítaní o návrhu pána poslanca Szigetiho na vydanie novely zákona č. 245/2008 Z. z., školský zákon. Je to tlač pod číslom 1398.
Kollár, Boris, predseda NR SR (2021-11-09):
90. Ďakujem pekne. Teraz bude nasledovať obedná prestávka do 14.00. O 14.00 sa vidíme. Kolegovia, kolegyne, prajem vám všetkým dobrú chuť! (Prerušenie rokovania o 11.59 hodine.) (Pokračovanie rokovania o 14.00 hodine.)
Remišová, Veronika, poslankyňa NR SR (2024-06-14):
Vážený pán predsedajúci, vážené dámy poslankyne, vážení páni poslanci, dovoľte mi uviesť, uvediem, oba uvediem naraz a potom sa ešte prihlásim do rozpravy, keby niekto chcel k tomu dať faktické, faktické poznámky. Takže dovoľte mi uviesť návrh ústavného zákona, ktorým sa mení a dopĺňa Ústava Slovenskej republiky č. 460/1992, a dovoľte mi uviesť následne, ktorý s tým súvisí, návrh zákona, ktorým sa mení a dopĺňa zákon č. 301/2005 Trestný poriadok v znení neskorších predpisov. A zároveň, pán predsedajúci, sa hlásim do rozpravy. Ďakujem pekne.
Jurinová, Erika, podpredsedníčka NR SR (2012-09-25):
S ďalšou faktickou poznámkou pán poslanec Přidal.
J. Laššáková, poslankyňa: (2009-09-09):
Ďalej, aby za gestorský výbor určila hlasovaním Ústavnoprávny výbor Národnej rady Slovenskej republiky s tým, že určené výbory vládny návrh zákona prerokujú v druhom čítaní do 14. októbra 2009 a v gestorskom výbore do 16. októbra 2009.
Laurenčík, Milan, podpredseda NR SR (2020-04-22):
Prezentujme sa a hlasujme. (Hlasovanie.) Prítomní 146, za 108, proti 0, zdržalo sa 38, nehlasovalo 0. Konštatujem, že sme uvedené návrhy schválili. Nech sa páči, pán spravodajca, ďalšie návrhy.
Žiga Peter, podpredseda NR SR (2024-05-14):
Prezentujme sa, prosím, a hlasujme. (Hlasovanie.) 142 prítomných, 64 za, 78 proti. Konštatujem, že Národná rada nevyslovila nedôveru členke vlády Slovenskej republiky Zuzane Dolinkovej, poverenej riadením ministerstva zdravotníctva. Ešte budeme hlasovať o jednom bode, a to o bode 125 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 578/2004 o poskytovateľoch zdravotnej starostlivosti, ktorý prerokúvame v skrátenom legislatívnom konaní, tlač 275. Dávam slovo spoločnému spravodajcovi z výboru pre zdravotníctvo poslancovi Petrovi Slyškovi, aby hlasovanie uvádzal. Nech sa páči, pán spravodajca. (Hlasovanie o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov , tlač 275.)
Ľupták, Pavel, poslanec NR SR (2024-04-24):
Ďakujem pekne, pán predsedajúci. Ja absolútne chápem ako občan pravicového ekonóma, ak to tak môžem povedať, alebo politika pána Viskupiča. Chápem aj to, že ten dlh, ten deficit, ktorý tu vzniká, treba niekde, odniekadiaľ vziať peniaze, hej? Máme tu dve sociálnodemokratické strany, ktoré väčšinovo zostavili vládu, a ja som len toľko chcel povedať, že ja som bol ten malý podnikateľ, aj kolegyňa tu hovorila, že ktorého sa to dotýkalo. A niekedy v deväťdesiatych, koncom deväťdesiatych rokov som mal také že podnikanie, že obchod s potravinami. A keď prišla Dzurindova tvrdá pravicová vláda, ktorá tak sekla sociálne škrty, znížili sa dôchodky a stúpli ceny, tak ja som na tej tržbe videl, že hlavne tí dôchodcovia, dôchodkyne, vdovy, oni si už nevedeli kúpiť ani maslo na ten chleba, hej? A ja som ešte robil úverovú banku tým ľuďom a dával som týždeň na dlh a tá tržba, tá klesala a stúpala, ako boli podpory v nezamestnanosti, ako boli dôchodky a trhalo mi to srdce. Samozrejme, potom prišli také opatrenia, že aj ja som skrachoval ako podnikateľ, hej, keď sa sem pustili reťazce. Viem, čo to presne znamená. Ale vládnu tu sociálnodemokratické vlády a ja som v tomto s nimi za jedno, aj keď rozumiem pravicovému pohľadu. Musia sa tí silnejší podeliť s tými slabšími. Viete, už tie dôchodkyne chytajú dažďovú vodu, aby splachovali s ňou záchod, ony si už nedovolia tie dve eurá za kubík, hej? A to k tomuto sme dospeli? Hej? To je, to je tragédia a my môžme debatovať aj pri káve, aj na klube a možno prídeme na nejaké riešenia, kde je ten balans medzi týmito dvomi pohľadmi. Len toľko.
Glváč, Martin, podpredseda NR SR (2017-09-12):
Pani poslankyňa Kaščáková.
Blanár, Juraj, minister zahraničných vecí a európskych záležitostí SR (2024-04-16):
Vážený pán predsedajúci, vážené pani poslankyne, páni poslanci, veľmi krátko. V rozprave odznelo, aj argumenty, aj vysvetlenia, ale aj nepochopenie, že čo sa udialo, preto chcem byť konštruktívny a poďakovať všetkým tým poslancom, ktorí podporia skrátené legislatívne konanie, pretože bolo tu aj spomenuté, to sme rovnako riešili aj pred rokom a chceli sme pomôcť napriek tomu, že vtedajšia vláda dostala samosprávy takmer na kolená, tak pomôcť tým samosprávam, v opozícii sme všetci hlasovali za takýto zákon a myslím si, že je potrebné to urobiť aj teraz. Takže všetkým ďakujem za podporu skráteného legislatívneho konania aj z opozície, predovšetkým z opozície, a teším sa na diskusiu, ak bude treba niečo vysvetliť, aj keď to nie je moja agenda, ale máme tu odborníkov, ktorí nám pomôžu nejaké naozaj vecné otázky, ktoré odznejú v prvom čítaní. Ďakujem pekne.
Pellegrini, Peter, predseda NR SR (2015-10-02):
Ďakujem pekne. Vyhlasujem všeobecnú rozpravu za skončenú. Pán poslanec Lipšic.
P. Paška, predseda NR SR: (2007-05-15):
(Hlasovanie.) 129 prítomných, 78 za, 48 proti, 3 sa zdržali. Konštatujem, že sme odsúhlasili návrh na pokračovanie rokovania o návrhu v treťom čítaní. Pristúpime  k tretiemu čítaniu o tomto návrhu zákona. Otváram rozpravu v rámci tretieho čítania. Pýtam sa, či sa chce niekto z poslancov prihlásiť do rozpravy. Nie. Vyhlasujem rozpravu za skončenú. Keďže neboli podané žiadne návrhy, pristúpime k hlasovaniu o návrhu zákona ako o celku.
Pellegrini, Peter, predseda NR SR (2015-06-23):
Ďakujem pekne, pán minister. Teraz poprosím pána poslanca Kamenického, ktorý je spravodajcom, aby nám podal informáciu.
P. Hrušovský, predseda NR SR: (2003-10-23):
P. Rusko, podpredseda vlády a minister hospodárstva SR: Ďakujem pekne. Chcem obzvlášť oceniť tú otázku. Bola prvá, premiérová a umožnila mi prezentovať sa pred poslancami v tejto hodinke, konečne teda. A pokiaľ ide o tú možnosť, naozaj, samozrejme, súčasné zdroje a prostriedky na rok 2004, ak dokážeme ešte presunúť z roku 2003 niečo, čo sa ešte nestihlo využiť, tak v tých kapitolách na priemyselné parky aj vďaka stimulom, ktoré prichádzajú s možnosťou povstupových štrukturálnych alebo povstupových fondov ako celku za účasti kofinancovania nás, tak je to možné robiť. Počítame s tým, čiže priamo na štátny rozpočet ako investičné stimuly na priemyselné parky nie, ale ako kofinancovanie vo vzťahu k štrukturálnym fondom a k povstupovým fondom z Európskej únie áno. Pokiaľ bude záujem, samozrejme, urobíme to. Len ešte raz zdôvodňujem, oveľa viac firiem, spoločností, investorov uvažuje dnes so stavbou na zelenej lúke ako s odkúpením niečoho, čo už zďaleka nie je v takej kvalite, lebo s najväčšou pravdepodobnosťou tam nastupujú náklady na likvidáciu toho, čo tam bolo, s rizikom a s nutnosťou vysporiadať sa so súkromnými vlastníkmi pozemkov a je tam vždy riziko ešte aj určitých záťaží, o ktorých sa kupujúci môže dozvedieť v priebehu samotnej realizácie svojho obchodného, alebo stavebného, či podnikateľského plánu. Ale určite sa s tým počíta. Ja vám garantujem, že žiadna žiadosť, špeciálne na brownfields, ktorá príde, tak nebude nevybavená len kvôli tomu, že nemáme mechanizmy, zdroje na to, aby sme nevedeli motivovať investorov. A pokiaľ ide o to, keď bude mať niekto záujem v rámci parku, alebo v rámci investície kúpiť, alebo zabezpečiť podiely v brownfielde a bude ochotný na tom stavať, vždy môže dostať štátnu pomoc ako strategický investor, pokiaľ bude spĺňať kritériá, o ktorých chceme rozhodovať na najbližších zasadnutiach na Porade ekonomických ministrov a potom aj vo vláde tak, aby sme mali jasne stanovené, čo je to strategická investícia, aké kritériá musí spĺňať a aký život potom táto žiadosť vo vzťahu k pripomienkovým a schvaľovacím konaniam bude mať, teda v akom režime bude fungovať.
P. Hrušovský, podpredseda NR SR: (2002-04-05):
(Hlasovanie.) 105 prítomných, 83 za návrh, 2 proti, 15 sa zdržalo, 5 nehlasovalo. Návrh sme schválili. Pristúpime k hlasovaniu o ďalšom prerokovanom bode programu, ktorým je návrh pána poslanca Šeptáka na vydanie zákona, ktorým sa mení a dopĺňa zákon č. 100/1988 Zb. o sociálnom zabezpečení v znení neskorších predpisov . Poprosím teraz pána poslanca a predsedu výboru Mesiarika, aby uvádzal návrhy na hlasovanie o zákone, ktorý prerokúvame v prvom čítaní. M. Mesiarik, poslanec: Vážený pán predsedajúci, dajte, prosím, hlasovať o tom, že Národná rada Slovenskej republiky sa uzniesla v súlade s § 73 ods. 3 zákona č. 350/1996 Z. z., že predložený návrh prerokuje v druhom čítaní.
A. Belousovová, podpredsedníčka NR SR: (2007-03-23):
Nech sa páči, pán poslanec.
Vons, Peter, poslanec NR SR (2023-06-28):
Pán predseda, keďže sme hlasovali o pozmeňujúcich návrhoch zo spoločnej správy a o pozmeňujúcich návrhoch, ktoré odzneli v rozprave, odporúčam hlasovať o tom, že predložený návrh zákona prerokujeme v treťom čítaní ihneď.
Paška, Pavol, predseda NR SR (2013-02-05):
Hlasujeme o bode 9. (Hlasovanie.) 140 prítomných, 9 za, 125 proti, 6 sa zdržali. Návrh sme neschválili.
Ďuriš Nicholsonová, Lucia, podpredsedníčka NR SR (2017-03-21):
Pán poslanec Heger, s faktickou nech sa páči.
Grendel, Gábor, podpredseda NR SR (2021-04-30):
Kolegovia, ešte raz vás prosím, choďte si to vydiskutovať mimo sály. Pán poslanec Schlosár s faktickou poznámkou.
Muňko, Dušan, poslanec NR SR (2015-01-29):
Pán Kadúc, absolútne nerozumiete problematike. Som hlboko sklamaný z toho, že vôbec vystupujete k tejto závažnej problematike, ktorá je, lebo na tomto sa nedá vytĺkať politický žiaden kapitál. Na tomto sme prehrali všetci, prehrala opozícia, prehrali sme aj my, pretože sme v tom nespravili od roku 2004 zásadné zmeny. Vedeli sme, že II. pilier, tak ako je nastavená štyristošesťdesiatjednotka, ako je nastavený zákon štyridsaťtrojka, je nereálny. Napriek tomu nám trvalo 10 rokov, pokiaľ prišli tie prvé výplaty. A vedeli sme, ako to dopadne. Ja by som vás poprosil, keby ste začali uvažovať normálne a vypočuli si potom čísla, ktoré tu v skutočnosti sú. A ja vám ich v mojom vystúpení poviem.
P. Hrušovský, predseda NR SR: (2003-09-16):
Pýtam sa pána ministra, navrhovateľa, či sa chce vyjadriť. Nech sa páči.
Laššáková, Jana, podpredsedníčka NR SR (2015-09-18):
Pani poslankyňa Janíková, nech sa páči.
Bugár, Béla, podpredseda NR SR (2019-09-24):
Ďakujem. Teraz dávam slovo spravodajcovi, ktorého určil navrhnutý gestorský výbor pre zdravotníctvo, pánovi poslancovi Suchánkovi.
M. Číž, podpredseda NR SR: (2007-06-28):
Takže, vážené panie poslankyne, páni poslanci, pokračujeme  v rokovaní v prerušenej  rozprave o vládnom návrhu zákona, ktorým sa mení a dopĺňa zákon č. 311/2001 Z. z., teda Zákonník práce v znení neskorších predpisov a ktorým sa menia a dopĺňajú niektoré zákony , tlač 283, ktorý teraz prerokúvame v druhom čítaní. Dovoľte mi, aby som vám ešte oznámil, že o ospravedlnenie  neúčasti na dnešnom rokovaní 11. schôdze Národnej rady  Slovenskej republiky požiadali títo poslanci Národnej rady: pán poslanec Ďuračka, Liška a Štefanec. Rovnako chcem uviesť, že na zahraničnej pracovnej ceste je poslanec Národnej rady Slovenskej republiky József Berényi. A teraz už poprosím ministerku  práce, sociálnych vecí a rodiny, pani ministerku Vieru Tomanovú, aby zaujala miesto určené pre navrhovateľov. A rovnako by som poprosil  spoločného spravodajcu z výboru pre sociálne veci a bývanie Róberta Madeja, aby zaujal miesto určené pre spravodajcov. Chcem pripomenúť, že s faktickými poznámkami sú ešte na včerajšie vystúpenie pani ministerky prihlásení poslanci: Nachtmannová, Halecký, Frešo a Kvorka. Takže teraz odovzdávam slovo pani poslankyni Nachtmannovej.
A. Přidal, poslanec: (2003-04-25):
Z. Martináková, podpredsedníčka NR SR: Pán podpredseda Veteška.
Remišová, Veronika, poslankyňa NR SR (2018-10-23):
Áno. Ešte raz. (Prerušenie vystúpenia predsedajúcim.)
Blanár, Juraj, podpredseda NR SR (2021-06-18):
Príjemné dobré ráno. Vážené pani poslankyne, páni poslanci, otváram druhý rokovací deň 32. schôdze Národnej rady Slovenskej republiky. Na dnešnom rokovacom dni o ospravedlnenie požiadali títo páni poslanci a poslankyne, páni poslanci: Ľuboš Blaha, Dominik Drdul, Ján Ferenčák, Ján Herák, Jaroslav Karahuta, Igor Kašper, Stanislav Kubánek, pani poslankyňa Vladimíra Marcinková, pán poslanec Erik Ňarjaš, pani poslankyňa Alexandra Pivková a páni poslanci Richard Raši, Marián Saloň, Michal Šipoš, Vladimír Zajačik, Peter Žiga. O ospravedlnenie neúčasti z dôvodu práceneschopnosti požiadali páni poslanci Jozef Bubnár a Ján Kerekréti. Podľa odsúhlasenej zmeny programu pristúpime k druhému čítaniu o vládnom návrhu zákona, ktorým sa mení a dopĺňa zákon č. 455/1991 Zb. o živnostenskom podnikaní, tzv. živnostenský zákon, v znení neskorších predpisov, ktorým sa mení zákon Slovenskej národnej rady č. 369/1990 Zb. o obecnom zriadení v znení neskorších predpisov, pod parlamentnou tlačou č. 367 a spoločnej správy, tlač 367a. Poprosím teraz pána ministra vnútra Romana Mikulca, aby vládny návrh zákona odôvodnil. Nech sa páči, pán minister, máte slovo. [Rokovanie o vládnom návrhu zákona, ktorým sa mení a dopĺňa zákon č. 455/1991 Z. z. o živnostenskom podnikaní (živnostenský zákon) v znení neskorších predpisov a ktorým sa mení zákon Slovenskej Národnej rady č. 369/1990 Zb. o obecnom zriadení v znení neskorších predpisov , tlač 367.]
Hus, Igor, poslanec NR SR (2022-03-30):
Vážený pán predsedajúci, v rozprave vystúpili členovia vlády a desať poslancov. Dajte, prosím, hlasovať o tom, že Národná rada Slovenskej republiky po prerokovaní uvedeného návrhu podľa čl. 88 Ústavy Slovenskej republiky vyslovuje nedôveru členovi vlády Slovenskej republiky Romanovi Mikulcovi, povereného riadením ministerstva vnútra Slovenskej republiky.
Dobeš, Peter, poslanec NR SR (2020-11-26):
Vážený pán predsedajúci, v rozprave nevystúpil žiaden poslanec. Pán predsedajúci, dajte, prosím, hlasovať o bodoch 1 až 6 zo spoločnej správy s odporúčaním gestorského výboru schváliť.
Vons, Peter, poslanec NR SR (2021-10-07):
Ďakujem. Vážený pán predsedajúci, v rozprave vystúpili traja poslanci, boli podané dva pozmeňujúce a doplňujúce návrhy. Pán poslanec Boris Susko podal procedurálny návrh nepokračovať v rokovaní o návrhu tohto zákona. Dajte, prosím, hlasovať o jeho návrhu.
Pellegrini, Peter, podpredseda NR SR (2020-04-23):
Pán poslanec Gyimesi.
Kollár, Boris, predseda NR SR (2021-10-27):
Budeme hlasovať o námietke pána poslanca Krupu. Prosím, prezentujme sa a hlasujme. (Hlasovanie.) 122 prítomných, za 34, proti 81, zdržali sa 2, nehlasovali 5. Námietka nebola prijatá. Pokračujeme v prerušenej rozprave návrhu skupiny poslancov na vyslovenie nedôvery členovi vlády Richardovi Sulíkovi, poverenému riadením ministerstva hospodárstva (tlač 747). Faktickou po... vo faktickej vystúpi prá... aktuálne pán poslanec Marek Kotleba. Nech sa páči, pán poslanec, máte slovo. (Pokračovanie rokovania o návrhu skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Richardovi Sulíkovi, poverenému riadením Ministerstva hospodárstva Slovenskej republiky , tlač 747.)
Hlina, Alojz, poslanec NR SR (2015-07-01):
Ďakujem veľmi pekne. Všetko je v poriadku, pán podpredseda? Prihlásil som sa, hej, nie je nejaký problém, trošku neskôr, ale, viete, ja sa učím rád celý život. (Prerušenie vystúpenia predsedajúcim.)
Viskupič, Jozef, poslanec NR SR (2012-08-02):
Ďakujem, pani predsedajúca. Ja som sa chcel iba ohradiť voči predchádzajúcemu nezaradeniu ústnej možnosti prihlásenia sa k písomným interpeláciám, pretože počas čítania sme boli aj s pánom Osuským prihlásení. Ďakujem.
Figeľ, Ján, podpredseda NR SR (2013-09-11):
Beží rozprava.
Kadúc, Miroslav, poslanec NR SR (2013-06-05):
Ďakujem, pani predsedajúca. V rozprave vystúpili traja páni poslanci, ani jeden nepodal procedurálny návrh. Preto, prosím, dajte hlasovať o tom, že Národná rada podľa § 73 ods. 3 písm. c) rokovacieho poriadku prerokuje predložený návrh ústavného zákona v druhom čítaní.
Blanár, Juraj, podpredseda NR SR (2021-05-05):
Pán poslanec Osuský, môžete reagovať na faktické otázky.
Bugár, Béla, podpredseda NR SR (2017-06-15):
Ďakujem a otváram všeobecnú rozpravu. Dostal som písomnú prihlášku dvoch poslancov. Za klub OĽANO pani poslankyňa Gaborčáková. Nech sa páči, máte slovo. A potom ešte pán poslanec Dostál.
Hrnčiar, Andrej, podpredseda NR SR (2018-02-07):
Reakcia na faktické poznámky, pán poslanec Kecskés.
Dostál, Ondrej, poslanec NR SR (2023-11-14):
Pani poslankyňa Kolíková, ja som veľkú časť toho, čo si teraz hovorila v pléne, počul ráno na ústavnoprávnom výbore. Naozaj programové vyhlásenie vlády je vo viacerých aspektoch nekonkrétne a kládla si aj tam otázky pánovi ministrovi spravodlivosti a teda nedostala si ne nejaké konkrétne odpovede. Ja sa teším, že pán minister spravodlivosti je teraz tu v sále a ako som si všimol, pozorne počúval tvoje vystúpenie, takže verím, že využije možnosť zareagovať v pléne, lebo člen vlády sa môže kedykoľvek prihlásiť do rozpravy, a teda nejakých konkrétnejších odpovedí sa dočkáme. Z toho, čo si hovorila, áno, to, zaujímavé je, že ako vláde záleží na prezumpcii neviny, zdá sa však, že záleží na prezumpcii neviny vo vzťahu k politikom, vo vzťahu k tomu, že niečo zlé sa im deje, ak sa vôbec verejnosť dozvie, že sú trestne stíhaní. Zjavne im až tak veľmi nezáleží na prezumpcii neviny napríklad voči vyšetrovateľom Národnej kriminálnej agentúry, ktorých minister vnútra postavil mimo službu, hoci neboli naplnené všetky dôvody, ktoré zákon o štátnej službe príslušníkov Policajného zboru predpokladá pre to, aby boli postavení mimo službu. Lebo tam nestačí iba to, že sú obvinení, alebo teda že sú podozriví zo spáchania trestného činu, musia tam byť splnené aj iné podmienky, ktoré neboli splnené, respektíve pán minister vnútra ich vo svojom rozhodnutí postaviť ich mimo službu nijako nezadefinoval, nepopísal, nepreukázal. Toto nie je obnova právneho štátu. Toto, čo sa deje, je práve naopak návrat k spochybňovaniu právneho štátu.
V. Veteška, podpredseda NR SR: (2004-10-19):
V rokovaní pokračujeme prvým čítaním o vládnom návrhu zákona, ktorým sa mení a dopĺňa zákon č. 428/2002 Z. z. o ochrane osobných údajov v znení zákona č. 602/2003 Z. z. (tlač 874). Vládny návrh zákona ste dostali ako tlač číslo 874. Návrh na jeho pridelenie na prerokovanie výborom máte v rozhodnutí č. 890. Prosím, podpredsedu vlády Slovenskej republiky Pála Csákyho, aby uviedol vládny návrh zákona. Pán podpredseda, nech sa páči, máte slovo.
Pellegrini, Peter, podpredseda NR SR (2020-05-19):
Ďakujem veľmi pekne, pán poslanec. Konštatujem, že som do rozpravy nedostal žiadnu písomnú prihlášku. Pýtam sa preto, či sa niekto do rozpravy hlási ústne. Jeden pán poslanec, dvaja páni poslanci, končím možnosť prihlásiť sa do rozpravy. Ako prvý, pán poslanec Viskupič, nech sa páči.
V. Veteška, podpredseda NR SR: (2005-02-08):
R. Vavrík, poslanec: Ďakujem pekne, pán podpredseda. Patrí sa odpovedať kolegovi Lintnerovi na otázku. Áno, vo všetkých smeroch, čo som predniesol, existuje dohoda. Teda návrh predloží buď predseda výboru pre obranu a bezpečnosť pán Kaliňák, alebo predseda výboru pre kontrolu Slovenskej informačnej služby pán Soboňa. Nemôžem to tak v túto chvíľu urobiť, pokiaľ nie je výbor zriadený, nie je možné predkladať návrhy na personálne obsadenie. Ten krok by nasledoval až potom, ak by tento návrh uznesenia zajtra Národná rada schválila. Ďakujem.
Laurenčík, Milan, poslanec NR SR (2018-12-04):
Ďakujem za slovo, pán predsedajúci. V rozprave vystúpili štyria pá..., traja páni poslanci, nedali žiaden procedurálny návrh. Prosím, dajte hlasovať o návrhu uznesenia, tak ako bolo prednesené v rozprave.
Simon, Zsolt, poslanec NR SR (2016-10-11):
Ďakujem pekne. Kolega Dostál, musím povedať, že áno, ale základná pointa je v tom, že tá charitatívna organizácia bude musieť garantovať podľa ostatných právnych predpisov Slovenskej republiky zdravotnú nezávadnosť, nezávadnosť aj po dobe minimálnej trvanlivosti na svoje vlastné náklady. A keďže oni sú tak chudobní ako kostolná myš, takže oni na to peniaze nedajú, tak celý systém fungovať nebude.
M. Pado, poslanec: (2009-03-11):
Nebudem reagovať na vás, pani profesorka, ale jeden z tých zákonov, kvôli ktorému bola zvolaná riadna neplánovaná schôdza, je zákon o hluku a v rámci toho je aj novela zákona o zdravotnom poistení. Kvôli tomuto bolo treba zvolávať neplánovanú schôdzu? Kvôli odpojeniu? No to azda nie! Kvôli 60 centom, to tiež nie! Tak to len svedčí o systematickosti práce tejto vlády a o jej premyslenom postupe v boji s hospodárskou krízou. Nič iné mi nenapadá. Ďakujem pekne.
Heger, Eduard, poslanec NR SR (2016-10-20):
Ďakujem. Jednu vec som na záver zabudol, a to sa vám poďakovať, že som mohol natiahnuť čas cez piatu, a zároveň sa teda ospravedlňujem a môžme ísť hlasovať. Ďakujem.
Uhliarik, Ivan, poslanec NR SR (2013-02-13):
Ďakujem pekne za vaše reakcie. Pani poslankyňa, pani doktorka, práve sa môže ten systém zrútiť vtedy, keď sa nič nebude robiť. Pretože myslím, že za rok by mala Slovenská republika prijať transpozíciu európskej smernice, ktorá hovorí, že v prípade, že pacient nedostane starostlivosť vo svojej materskej krajine do určitého času, práve tam je 12 mesiacov, môže požiadať akúkoľvek členskú krajinu, aby ten výkon alebo ten zákrok bol urobený povedzme v Čechách alebo v Rakúsku, alebo v Maďarsku, a materská zdravotná poisťovňa ho musí preplatiť. Musí preplatiť. To je práve ten problém, že v okolitých krajinách sú oveľa drahšie výkony a môže toto ohroziť finančne stabilitu našich zdravotných poisťovní. To je prvá vec. A druhá vec je tá, že mnohokrát v jednej nemocnici sú čakacie doby povedzme dlhšie, je tam možno 200, 300 pacientov, ale v druhej nemocnici, keď napríklad zoberieme Košice, Prešov, relatívne dve blízke mestá, a pre vás ako pacienta, ktorý býva niekde na pomedzí, je relatívne jedno, či sa kvalitne vaša diagnóza vyrieši v jednej nemocnici alebo v druhej. Vy potrebujete mať radšej vyriešenú diagnózu, ako čakať 3-4 roky. A práve toto by mala robiť poisťovňa, aby vám povedala v rámci týchto 12 mesiacov, milá pani pacientka, nie je voľné v Košiciach v rámci týchto 12 mesiacov, napríklad, ale je voľné v Prešove alebo ja neviem v Poprade a vy si vyberte, aká nemocnica by to mohla urobiť. Čiže toto je zmysel tohto zákona alebo toto je zmysel práve poriadku v čakacích listinách. Ďakujem.
Blaha, Ľuboš, podpredseda NR SR (2024-06-13):
Ďakujem pekne, pán minister. Dávam teraz slovo členovi výboru pre sociálne veci poslancovi Michalovi Stuškovi, aby informoval Národnú radu o výsledku prerokovania návrhu vlády vo výbore.
S. Kahanec, poslanec: (2009-02-03):
A k pani poslankyni Tóthovej. No vy ste síce vytiahli vyhlásenie Európskeho parlamentu, ale myslím, že my žijeme v našich podmienkach, ale nekonštatovali ste, že prijali zákon. Konštatovali ste, že iba si vytýčili cieľ a vytýčili si nejaké tendencie, vo vašom príspevku. Ja hovorím o zákone a ja hovorím o tom, že keď Protimonopolný úrad konštatuje rozpor v týchto dodávateľsko-odberateľských vzťahoch, tak asi to nekonštatuje v rozpore so zákonom. A keď konštatuje tento úrad, že majú plnú kompetenciu na kontrolu všetkých podmienok a že je v ich povinnostiach a právomociach preskúmať konkrétny obchodný vzťah a skonštatovať ekonomickú závislosť, resp. udeľovať sankciu za porušenie zákona, tak si myslím, že konštatuje dostatočnú mieru kontroly pri súčasných podmienkach. Tak nech túto mieru svojej kontroly, kompetencií a zodpovednosti využijú, ale nedeformujme zákony inými ustanoveniami, ktoré tento normálny stav deformujú. Ďakujem pekne.
Mihál, Jozef, poslanec NR SR (2013-09-04):
Ja ďakujem, pani kolegyňa, že ste lepšie pripomenuli a osvetlili ten váš dojemný príbeh. Ale ja by som teda rád zdôraznil, že nie všetci živnostníci sú v tej polohe, že majú živnostenský list a nič nerobia a nemajú problém na pol roka pozastaviť živnosť. Na východnom Slovensku je množstvo živnostníkov, ktorí majú živnostenský list, aktívne tú živnosť vykonávajú, zarobia si dvesto alebo tristo eur mesačne. Podľa súčasného zákona majú nárok na dávky v hmotnej núdzi vrátane rodinných príslušníkov, teda rodinní príslušníci. Tam je tá novela k 1. januáru, ale o tom nechcem dlho hovoriť. Ale touto novelou sa týmto aktívnym živnostníkom s takýmito nižšími, nízkymi príjmami, a hovorím hlavne o východnom Slovensku, o Gemeri, sa zoberú štátne sociálne dávky, dávky v hmotnej núdzi, a východiskom pre mnohých z nich bude to, že tie živnosti, či pozastavia, či zrušia, skrátka upadnú do úplnej pasivity. Ak nám nestačí 14-percentná nezamestnanosť, ak nám to, pán minister, nestačí, pokojne to môže byť aj 18, 19 percent. Len ďalej predkladajte do parlamentnej snemovne takéto zákony!
M. Číž, podpredseda NR SR: (2007-12-11):
Otváram všeobecnú rozpravu. Opäť vás chcem informovať, že som do rozpravy nedostal žiadnu písomnú prihlášku. Preto sa pýtam, či sa niekto do rozpravy hlási ústne. Nech sa páči, o slovo sa prihlásil ako prvý spravodajca. Má slovo.
Linhart, Patrick, poslanec NR SR (2021-10-19):
Ďakujem za slovo, pán predsedajúci. Pán poslanec Kočiš, ty si povedal taký pozitívny prípad starostky. Ja by som teda chcel ukázať na jeden negatívny prípad. A je to zase z mesta, kde ja žijem, mesto Nové Zámky, kde pomoc, napríklad jednému človeku, je to môj budúci svokor, ktorý prišiel o obe nohy, má amputované obe nohy a je na vozíčku a je po asi desiatich operáciách, tak u vás starosta alebo starostka teda pomáhala, u nás pán primátor Klepto-Klein. Na druhej strane práve, pretože som podával nejaké trestné oznámenia, tak šikanuje tohto vozičkára a nevyužíva vôbec tie prostriedky, ktoré sú ministerstvom práce a sociálnych vecí dané. Takže ty si dal pozitívny prípad. Ja som dal včera trestné oznámenie kvôli tomuto negatívnemu prípadu pána primátora Klepto-Kleina. Ja by som pánovi ministrovi chcel poďakovať za návrh tohto zákona. A myslím, že pán minister aj ukázal svoje, svoje srdce, úprimné srdce pri návšteve Nových Zámkov, kde v škôlke pre autistické deti naozaj sa zachoval veľmi pekne. Prešiel si všetky tie zariadenia a vyslovil pomoc v mene zákona o tých rúškach, keď sme sa báli, aby ich nemuseli nosiť. Veľmi pekne vám ďakujem za prípravu tohto zákona, pán minister.
P. Hrušovský, predseda NR SR: (2004-10-27):
(Hlasovanie.) 136 prítomných, 134 za, 1 sa zdržal, 1 nehlasoval. Uvedené body zo spoločnej správy sme schválili.
Hrnčiar, Andrej, podpredseda NR SR (2018-09-20):
Ďakujem. Takže konštatujem, že Národná rada zvolila v tajnom hlasovaní v opakovanej voľbe Juraja Buzalku za člena Správnej rady Ústavu pamäti národa na šesťročné funkčné obdobie . Vážené panie poslankyne, vážení páni poslanci, v súlade so zákonom o rokovacom poriadku nasleduje hodina otázok , ktorú týmto otváram. Poslanci písomne položili do včera do dvanástej hodiny 30 otázok na predsedu vlády a 23 otázok na členov vlády. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Panie poslankyne, páni poslanci, predseda vlády pán Peter Pellegrini sa písomne z rokovania o tomto bode programu ospravedlnil. Svojím zastupovaním poveril podpredsedu vlády pre investície a informatizáciu Richarda Rašiho, ktorého prosím, aby oznámil, kto z členov vlády bude odpovedať na otázky za neprítomných členov vlády.
Gröhling, Branislav, poslanec NR SR (2023-12-18):
Pán poslanec, ďakujem veľmi pekne za tvoj príspevok. Na začiatku si položil takú veľmi vtipnú otázku alebo fakt, že poďme si zopakovať a zhrnúť, že čo tento návrh zákona nám prináša, prináša pre občanov a prináša pre krajinu, potom, samozrejme, si veľmi dobre poznamenal, že v rámci dôvodovej správy tam nenájdeme nič. Nenájdeme tam žiadnu argumentáciu, ako by všetky tieto opatrenia, ktoré ide urobiť vláda, mala, malo pomôcť jednotlivým sektorom, malo pomôcť občanom. No, poďme si teda zopakovať, že čo tam nie je napísané, ale že čo sa v realite stane. No stane sa to, že sa zvýši počet ministerstiev a tým sa aj rozšíri aparát úradníkov, ktorých zaplatíme všetci zo svojich vreciek, prioritne teda všetci my občania. Samozrejme, že nová pozícia ministra je celý plat ministra, bude mať svoju kanceláriu, bude mať ochranku, limuzínu, budú tam štátni tajomníci. A to je tá druhá vec, ktorá tam nie je explicitne napísaná, že prečo je to dobré, že sa zvyšuje počet politicky obsadzovaných verejných funkcií. Keď sa opúšťa taký ten štandard dvoch štátnych tajomníkov, kde iba ministerstvo školstva malo troch, kde jeden bol určený na ministerstvo, na sekciu športu. A toto mi príde taký absolútny výsmech ľuďom, je to ten prvý krok k tomu, že bezdôvodne sa rozšíria počty politicky obsadzovaných verejných funkcií a budú vznikať také politické trafiky. Ďalej sa budú zvyšovať aj počty úradníkov, pretože bude tu ďalšia sekcia financovania, rozpočtu, riadenia, legislatívy, a to sú ďalšie a ďalšie financie. No a keď to dáme do pomeru, že naša krajina bude mať schodok rozpočtu asi najvyšší v Európskej únii a zažili sme tu bezprecedentný balíček zvyšovania daní, tak je to úplný výsmech tejto sociálnej vlády.
Mičovský, Ján, poslanec NR SR (2021-11-04):
Ďakujem za slovo, vážený pán podpredseda. Reagujem na zaujímavé a dlhé vystúpenie kolegu Jara Šíbla s tým, že v prvom rade chcem oceniť to, že dokázal oceniť veľmi objektívne a pravdivo prácu lesníkov, ktorí vždy vo svojej histórii, tak ako to on povedal, aj keď to nebudem citovať, konali v duchu svojich povinnosti, svojho poslania a v duchu svedomia lesníka. Takže naozaj vážim si zaznelo práve táto informácia v tejto zaujímavej a dlhej diskusii. Už menej môžem súhlasiť s tým tvrdením, keď povedal, že lesníci teda pri svojich povinnostiach vždy maximalizovali množstvo vyťaženého dreva a minimalizovali náklady na túto prácu. Nie je to tak. A veľmi jasnú odpoveď o poslaní lesníkov vlastne už v 18. storočí dal Jozef Dekret Matejovie, už sme ho tu spomínali, ktorý povedal, že tá veta je naozaj tesaná do kameňa navždy: „Zachovajme lesy potomkom, lebo oni sú predpokladom zachovania života na našej zemi.“ V tejto vete je vkľúčené základné lesnícke poslanie. No ale dovolím si ešte zareagovať aj na tú časť Jarovho príhovoru, ktorú nevyslovil paradoxne. A to je otázka využitia možnosti tento zákon vylepšiť, tento návrh, a to zásadným spôsobom tak, ako sme o tom už neraz rozprávali aj s ním, aj na klube, aby boli presunuté nielen národné parky, ale všetky lesy Slovenska pod rezort životného prostredia. Toto riešenie je veľmi účinné, elegantné, pretože zachováva všetky zámery predkladateľov zákona, odstraňuje všetky jeho veľmi závažné nedostatky, ktoré hraničia s nevykonateľnosťou, no ale najmä – a to podstatné – umožňujú vytvoriť účinnú bariéru proti klimatickým zmenám, ktoré sú jedným z najvážnejších ohrození našej doby. Ďakujem.
Paška, Pavol, predseda NR SR (2012-05-16):
Hlasujeme. (Hlasovanie.) 132 prítomných, 98 bolo za, 34 sa zdržalo. Konštatujem, že sme sa uzniesli o tom, že prerokujeme tento návrh v druhom čítaní. Ďalej.
Pellegrini, Peter, predseda NR SR (2014-12-02):
Prezentujme sa a hlasujme o vládnom návrhu novely zákona o celku. (Hlasovanie.) Prítomných 126 poslancov, za hlasovalo 77, proti 9, zdržalo sa 40. Konštatujem, že Národná rada schválila vládny návrh novely Zákonníka práce. Pristúpime k hlasovaniu o návrhu uznesenia k návrhu na odvolanie a voľbu zástupcu navrhnutého vládou Slovenskej republiky do Dozornej rady Sociálnej poisťovne , tlač 1275. Pán poslanec Halúz, nech sa páči, uveďte hlasovanie.
Laurenčík, Milan, podpredseda NR SR (2022-02-11):
Na faktické poznámky bude reagovať pán poslanec Rastislav Schlosár. Nech sa páči.
Glváč, Martin, podpredseda NR SR (2019-10-15):
Ďakujem. Dávam slovo spoločnému spravodajcovi z výboru pre hospodárske záležitosti poslancovi Mojšovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči.
Jurinová, Erika, podpredsedníčka NR SR (2015-10-21):
Pán predseda Pellegrini, nech sa páči.
Paška, Pavol, predseda NR SR (2014-10-29):
(Hlasovanie). 134 prítomných, 93 za, 41 sa zdržalo. Tieto body sme schválili.
P. Hrušovský, predseda NR SR: (2004-06-17):
Vyhlasujem teraz prestávku do 15.00 hodiny. Budeme pokračovať v rokovaní o ďalších bodoch programu. (Hodina otázok sa skončila o 14.56 hodine.)